Diari Oficial de la Generalitat Valenciana


Sumari del DOGV 4235, del 24-04-2002 (2002/3638)

Notificació a la senyora María del Pilar Rubio Antolín.
-------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3638


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a la senyora María del Pilar Rubio Antolín. [2002/A3638]
  
S'ha intentat la notificació a la senyora María del Pilar Rubio Antolín, amb domicili a Alacant, carrer Benissa, 6, 4-A, i com que no s'ha pogut practicar, en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà del present anunci se li notifica l'acord següent:
  
«Vista la sol·licitud formulada per l'empresa operadora Magarin, SL, amb domicili al carrer Constitución, 88, de Lorqui, i per la senyora María del Pilar Rubio Antolín, amb domicili al carrer Benissa, 6, 4-A, d'Alacant, als efectes d'obtenir l'autorització d'instal·lació de la màquina AB/31264, en l'establiment denominat El Ángel, situat a Alacant, carrer Ángel de l'Alcàsser, 6, i en concórrer els següents
  
Antecedents de fet
  
1. Que, amb data 10 de juliol de 2001, té entrada en aquest centre la sol·licitud indicada, per a obtenir l'autorització d'instal·lació de màquines de tipus B, en el local El Ángel, d'Alacant.
  
2. Que, amb data 13 de juliol de 2001, se'ls va requerir la presentació dels documents necessaris per a la continuació del procediment:
  
- Document acreditatiu de la disponibilitat del local mencionat en vigor degudament segellat per l'oficina liquidadora.
  
3. Que en l'escrit de requeriment assenyalat anteriorment es va advertir la interessada que, transcorregut el termini de 10 dies sense que els documents sol·licitats es troben en poder de l'administració, es considerarà que ha desistit de la seua petició i es procedirà a la resolució de l'expedient, de conformitat amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
4. Que en el dia de hui, no ha sigut aportada la documentació requerida.
  
Fonaments de dret
  
1. Aquesta direcció territorial és competent per a resoldre la present sol·licitud, d'acord amb el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.
  
2. Que la documentació requerida ho fou a exigència del que disposa l'article 35 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar.
  
3. Que l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que, si la sol·licitud no requereix els requisits exigibles, es requerirà l'interessat perquè, en el termini de 10 dies, l'esmene o adjunte els documents preceptius, ?... amb la indicació que si no ho fa així, es considerarà que ha desistit de la seua petició, amb resolució prèvia que haurà de ser dictada en els termes previstos en l'article 42?.
  
4. Que l'article 71.2 de la llei mencionada estableix que podrà ser ampliat el termini concedit ?... fins a cinc dies, a petició de l'interessat o iniciativa de l'òrgan, quan l'aportació dels documents requerits presente dificultats especials?.
  
Vist el Reglament de Màquines Recreatives i d'Atzar, aprovat per Decret 155/1998, de 29 de setembre, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i altres disposicions de general aplicació.
  
Amb aquesta data acorde declarar el desistiment de la sol·licitud d'autorització d'instal·lació de màquina tipus B en el local denominat El Ángel, mencionat en l'antecedent de fet 1.
  
Contra la present resolució, que no esgota la via administrativa, es pot interposar un recurs d'alçada davant la secretària general de la Conselleria d'Economia, Hisenda i Ocupació, en el termini d'un mes, comptat a partir de l'endemà de la notificació, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»
  
I perquè servisca de notificació als interessats, s'expedeix el present anunci.